Zápisnica č. 6/2018

**z verejného zasadnutia obecného zastupiteľstva konaného dňa 13.06.2018**

**na Obecnom úrade v Dolnom Hričove**

|  |  |
| --- | --- |
| **Prítomní:** | |
| Starosta obce: | Ing. Peter Zelník |
| Zástupca starostu obce: | Pavol Ballay |
| Poslanci OZ: | Ing. Michal Ballay, PhD. (od 5. do 16. bodu programu)  Štefan Hôrečný  Bibiána Odváhová  Marta Rašovcová  Ing. Jozef Vršanský |
| Zamestnanci OcÚ: | Rudolfa Sládková  Ing. Anna Mičáková |
| Hlavný kontrolór obce:  Ospravedlnení: | Mária Rapánová  prof. Dr. Ing. Martin Decký  Ján Hrazdíra  Marián Medzihorský |
| Hostia: | podľa prezenčnej listiny |
|  |  |

## K bodu 1:

**Otvorenie rokovania, potvrdenie jeho uznášaniaschopnosti a schválenie programu**

Verejné zasadnutie obecného zastupiteľstva otvoril a viedol starosta obce, *Ing. Peter Zelník.* Privítal všetkých prítomných.

*Ing. Peter Zelník*, starosta obce, skonštatoval, že zasadnutie je zvolané v súlade so zákonom číslo 369/1990 Zb. o obecnom zriadení v znení neskorších predpisov. Z celkového počtu 9 poslancov bolo prítomných 5 poslancov, čím bolo OZ uznášaniaschopné. Rokovanie sa riadilo nasledovným programom:

Program zasadnutia bude nasledovný:

1. Otvorenie rokovania, potvrdenie jeho uznášaniaschopnosti a schválenie programu
2. Určenie zapisovateľa a overovateľov zápisnice
3. Schválenie zápisnice z predchádzajúceho zasadnutia
4. Kontrola plnenia prijatých uznesení
5. Záverečný účet obce Dolný Hričov za rok 2017
6. Rozpočet r. 2018 - 5. zmena
7. Komunitný plán sociálnych služieb obce Dolný Hričov 2016 - 2021
8. Plán kontrolnej činnosti hlavného kontrolóra obce na 2. polrok 2018
9. Zámer predaja majetku obce z dôvodu hodného osobitného zreteľa

- parc.č. KN-C 149/15 v k. ú. Peklina (p. Peter Komačka a Mgr. Martina Jancíková)

1. Kúpna zmluva - parc.č. KN-C 379/8, 379/6, 379/10, 380/7 (p. Zdenko Mihálek)
2. Zmluva o vytvorení spoločného diela
3. Žiadosť o poskytnutie dotácie na benefičné podujatie „Pomôžme Monike“ (Sirius-STAR,

o.z.)

1. Žiadosť obecnej rady o informáciu od Ing. Michala Ballaya, PhD. na zaslaný podnet

pre podozrenie zo spáchania prečinu subvenčného podvodu z 29.11.2016

1. Informácie starostu obce
2. Informácie zástupcu starostu, hlavného kontrolóra, poslancov a predsedov komisií
3. Diskusia
4. Rekapitulácia prijatých uznesení
5. Záver

**Uznesenie č. 71/2018**

Obecné zastupiteľstvo v Dolnom Hričove

*schvaľuje:*

Program zasadnutia Obecného zastupiteľstva.

|  |  |
| --- | --- |
| Prítomní poslanci (menovite): | 5 poslancov - Pavol Ballay, Štefan Hôrečný, Bibiána Odváhová, Marta Rašovcová, Ing. Jozef Vršanský |
| Hlasovali za (menovite): | 5 poslancov - Pavol Ballay, Štefan Hôrečný, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

## K bodu 2:

**Určenie zapisovateľa a overovateľov zápisu**

Za zapisovateľku určil starosta obce, *Ing. Peter Zelník*, pracovníčku obecného úradu *p. Rudolfu Sládkovú*, za overovateľov poslancov OZ *p. Pavla Ballaya* a *p. Martu Rašovcovú*.

**Uznesenie č. 72/2018**

Obecné zastupiteľstvo v Dolnom Hričove

*schvaľuje:*

zapisovateľku *p. Rudolfu Sládkovú* a overovateľov zápisnice poslancov obecného zastupiteľstva *p. Pavla Ballaya* a *p. Martu Rašovcovú.*

|  |  |
| --- | --- |
| Prítomní poslanci (menovite): | 5 poslancov - Pavol Ballay, Štefan Hôrečný, Bibiána Odváhová, Marta Rašovcová, Ing. Jozef Vršanský |
| Hlasovali za (menovite): | 5 poslancov - Pavol Ballay, Štefan Hôrečný, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 3:**

**Schválenie zápisnice z predchádzajúceho zasadnutia**

Poslancom obecného zastupiteľstva bola predložená zápisnica č. 5/2018. K zápisnici č. 5/2018 z verejného zasadnutia obecného zastupiteľstva konaného dňa 16.05.2018 na obecnom úrade z radov poslancov neboli prednesené žiadne pozmeňujúce a doplňujúce návrhy.

**Uznesenie č. 73/2018**

Obecné zastupiteľstvo v Dolnom Hričove

*schvaľuje:*

Zápisnicu č. 5/2018 z verejného zasadnutia obecného zastupiteľstva konaného dňa 16.05.2018.

|  |  |
| --- | --- |
|  |  |
| Prítomní poslanci (menovite): | 5 poslancov - Pavol Ballay, Štefan Hôrečný, Bibiána Odváhová, Marta Rašovcová, Ing. Jozef Vršanský |
| Hlasovali za (menovite): | 5 poslancov - Pavol Ballay, Štefan Hôrečný, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

## K bodu 4:

**Kontrola plnenia prijatých uznesení**

Poslancom OZ bolo zaslané písomné vyhotovenie uznesení č. 52 - 70/2018 z verejného zasadnutia obecného zastupiteľstva konaného dňa 16.05.2018. Z radov poslancov neboli prednesené žiadne pozmeňujúce a doplňujúce návrhy.

**Uznesenie č. 74/2018**

Obecné zastupiteľstvo v Dolnom Hričove

*berie na vedomie:*

Vyhodnotenie plnenia uznesení č. 52 - 70/ 2018 z verejného zasadnutia obecného zastupiteľstva konaného dňa 16.05.2018.

## K bodu 5:

**Záverečný účet obce Dolný Hričov za rok 2017**

Návrh Záverečného účtu obce Dolný Hričov za rok 2017 bol zverejnený na úradnej tabuli obce a na jej webovej stránke dňa 30.04.2018 a poslancom obecného zastupiteľstvo bol predložený k rokovaniu na verejné zasadnutie dňa 16.05.2018. Vzhľadom k tomu, že neboli predložené žiadne pripomienky, výhrady, prípadne doplňujúce návrhy, bol záverečný účet predložený tak ako bol spracovaný k rokovaniu obecného zastupiteľstva dňa 13.06.2018. Návrh na použitie prebytku vo výške 32 376,41 je určený na investičné akcie obce a to: výstavba detského ihriska vo výške 10 000,00 €, doplnenie verejného osvetlenia vo výške 4 000,00 € a zostávajúca čiastka vo výške 18 376,41 € na rekonštrukciu miestnych komunikácií a chodníkov a rekonštrukciu ZŠ s MŠ.

**Uznesenie č. 75/2018**

Obecné zastupiteľstvo v Dolnom Hričove

*schvaľuje:*

- Záverečný účet obce Dolný Hričov za rok 2017 a celoročné hospodárenie bez výhrad,

- použitie prebytku vo výške 32 376,41 €, zisteného podľa ustanovenia § 10 ods. 3 písm. a)

a b) zákona č. 583/2004 Z.z. o rozpočtových pravidlách územnej samosprávy a o zmene

a doplnení niektorých zákonov v znení neskorších predpisov, na:

- tvorbu rezervného fondu vo výške 32 376,41 €,

- použitie rezervného fondu vo výške 32 376,41 € na investičné akcie obce.

|  |  |
| --- | --- |
| Prítomní poslanci (menovite): | 6 poslancov - Pavol Ballay, Ing. Michal Ballay, PhD., Štefan Hôrečný, Bibiána Odváhová, Marta Rašovcová, Ing. Jozef Vršanský |
| Hlasovali za (menovite): | 6 poslancov - Pavol Ballay, Ing. Michal Ballay, PhD. Štefan Hôrečný, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

## K bodu 6:

**Rozpočet r. 2018 - 5. zmena**

P. Rudolfa Sládková, pracovníčka OcÚ informovala poslancov o 5. zmene rozpočtu r. 2018, ktorá sa týkala navýšenia finančných prostriedkov v rozpočtovej organizácii zriadenej obcou - ZŠ s MŠ P.V. Rovnianka Dolný Hričov a to sponzorstvo a zapojenie do rozpočtu roku 2018 finančné prostriedky z roku 2017 - stravné. Zníženie sa týkalo vratky nevyčerpaných finančných prostriedkov do ŠR z uskutočneného lyžiarskeho a snoubordingového výcviku žiakov 7. ročníka ZŠ s MŠ P.V. Rovnianka Dolný Hričov.

**Uznesenie č. 76/2018**

Obecné zastupiteľstvo v Dolnom Hričove

*berie na vedomie:*

Rozpočet r. 2018 - 5. zmenu.

## K bodu 7:

**Komunitný plán sociálnych služieb obce Dolný Hričov 2016 – 2021**

Mgr. Danka Kramarová na predchádzajúcom zasadnutí obecného zastupiteľstva konaného dňa 16.05.2018 informovala, že v súvislosti s novelizáciou zákona č. 455/1991 Zb. o živnostenskom podnikaní v znení neskorších predpisov Obec Dolný Hričov spracovala aktualizáciu Komunitného plánu sociálnych služieb obce Dolný Hričov na roky 2016 - 2021, ktorý bol schválený obecným zastupiteľstvom dňa 29.06.2016, uznesením č. 104/2016.

*P. Štefan Hôrečný,* predseda Komisie pre sociálne, zdravotné a bytové otázky uviedol, že aktualizovaný komunitný plán bol prehodnotený aj komisiou na svojom zasadnutí a bol zverejnený na verejnú diskusiu na webovej stránke obce, ako aj k nahliadnutiu na obecnom úrade.

**Uznesenie č. 77/2018**

Obecné zastupiteľstvo v Dolnom Hričove

*schvaľuje:*

Komunitný plán sociálnych služieb obce Dolný Hričov 2016 - 2021.

|  |  |
| --- | --- |
| Prítomní poslanci (menovite): | 6 poslancov - Pavol Ballay, Ing. Michal Ballay, PhD., Štefan Hôrečný, Bibiána Odváhová, Marta Rašovcová, Ing. Jozef Vršanský |
| Hlasovali za (menovite): | 6 poslancov - Pavol Ballay, Ing. Michal Ballay, PhD. Štefan Hôrečný, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

## K bodu 8:

**Plán kontrolnej činnosti hlavného kontrolóra obce na 2. polrok 2018**

*P. Mária Rapánová, hlavný kontrolór obce*, predložila k rokovaniu obecného zastupiteľstva Plán kontrolnej činnosti hlavného kontrolóra obce na 2. polrok 2018, vypracovaný a predkladaný v zmysle zákona č. 369/1990 o obecnom zriadení v znení neskorších predpisov a týka sa kontroly za 1. polrok 2018 : výdavky a finančné operácie - plnenie uznesení obecného zastupiteľstva - kontrola dodržiavania VZN obce - kontrola riešenia sťažností občanov - ďalšie úlohy podľa potrieb obecného zastupiteľstva - odborné stanovisko k návrhu rozpočtu na rok 2019 - návrh plánu kontrolnej činnosti na 1. polrok 2019 - správa ŠK Dolný Hričov za 1. polrok 2018. Návrh bol zverejnený na úradnej tabuli obce od 23.05.2018.

**Uznesenie č. 78/2018**

Obecné zastupiteľstvo v Dolnom Hričove

*schvaľuje:*

Plán kontrolnej činnosti hlavného kontrolóra obce na 2. polrok 2018.

|  |  |
| --- | --- |
| Prítomní poslanci (menovite): | 6 poslancov - Pavol Ballay, Ing. Michal Ballay, PhD., Štefan Hôrečný, Bibiána Odváhová, Marta Rašovcová, Ing. Jozef Vršanský |
| Hlasovali za (menovite): | 6 poslancov - Pavol Ballay, Ing. Michal Ballay, PhD. Štefan Hôrečný, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

## K bodu 9:

**Zámer predaja majetku obce z dôvodu hodného osobitného zreteľa - parc.č. KN-C 149/15**

**v k. ú. Peklina (p. Peter Komačka a Mgr. Martina Jancíková)**

Uznesením č. 68/2018 zo zasadnutia obecného zastupiteľstva konaného dňa 16.05.2018

bolo schválené zverejniť Zámer prevodu majetku obce Dolný Hričov spôsobom predaja z dôvodu hodného osobitného zreteľapodľa § 9a ods. 8. písm. e) zákona č. 138/1991 Zb. v znení neskorších predpisov a to: novovytvorenú parcelu registra „C“ parc. č. 149/15 zastavané plochy a nádvoria o výmere 71 m2 nachádzajúcej sa v k. ú. Peklina, ktorá vznikla na základe geometrického plánu č. 1/2018 vypracovaného Ing. Jurajom Palkom dňa 08.01.2018 a úradne overeného Okresným úradom Žilina, katastrálnym odborom dňa 17.01.2018 v prospech p. Petra Komačku a Mgr. Martiny Jancíkovej (pre každého v podiele 1/2) za kúpnu cenu vo výške 15,50 € za 1 m2, t.j. spolu za sumu 1 100,50 €, splatnú pri podpise kúpnej zmluvy, s tým, že žiadatelia sa zaväzujú znášať v celom rozsahu všetky finančné náklady v súvislosti s vyhotovením kúpnej zmluvy, správny poplatok za vklad vlastníckeho práva do katastra nehnuteľností, ako aj náklady spojené s osvedčením pravosti podpisov.

**Uznesenie č. 79/2018**

Obecné zastupiteľstvo v Dolnom Hričove

1. *určuje*predaj novovytvorenej parcely CKN parc. č. 149/15 zastavané plochy a nádvoria o výmere 71 m2, ktorá vznikla na základe geometrického plánu č. 1/2018 vypracovaného Ing. Jurajom Palkom dňa 08. 01. 2018 a úradne overeného Okresným úradom Žilina, katastrálnym odborom dňa 17. 01. 2018 v katastrálnom území Peklina, obec Dolný Hričov, okres Žilina v prospech p. Petra Komačku a Mgr. Martiny Jancíkovej, (pre každého v podiele 1/2) a to za kúpnu cenu vo výške 15,50 € za 1 m2, t. j. spolu za sumu 1 100,50 €, ktorá je splatná v hotovosti pri podpise kúpnej zmluvy **ako prípad hodný osobitného zreteľa** v zmysle § 9a ods. 8 písm. e) zákona č. 138/1991 Zb. o majetku obcí v znení neskorších predpisov.

|  |  |
| --- | --- |
| Prítomní poslanci (menovite): | 6 poslancov - Pavol Ballay, Ing. Michal Ballay, PhD., Štefan Hôrečný, Bibiána Odváhová, Marta Rašovcová, Ing. Jozef Vršanský |
| Hlasovali za (menovite): | 6 poslancov - Pavol Ballay, Ing. Michal Ballay, PhD. Štefan Hôrečný, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

1. *schvaľuje*predajnovovytvorenej parcely CKN parc. č. 149/15 zastavané plochy a nádvoria o výmere 71 m2, ktorá vznikla na základe geometrického plánu č. 1/2018 vypracovaného Ing. Jurajom Palkom dňa 08. 01. 2018 a úradne overeného Okresným úradom Žilina, katastrálnym odborom dňa 17. 01. 2018 v katastrálnom území Peklina, obec Dolný Hričov, okres Žilina v prospech p. Petra Komačku a Mgr. Martiny Jancíkovej, (pre každého v podiele 1/2) a to za kúpnu cenu vo výške 15,50 € za 1 m2, t. j. spolu za sumu 1 100,50 €, ktorá je splatná v hotovosti pri podpise kúpnej zmluvy, s tým, že kupujúci sa zaväzujú znášať v celom rozsahu všetky finančné náklady v súvislosti s vyhotovením kúpnej zmluvy, správny poplatok za vklad vlastníckeho práva do katastra nehnuteľností, ako aj náklady spojené s osvedčením pravosti podpisov.

|  |  |
| --- | --- |
| Prítomní poslanci (menovite): | 6 poslancov - Pavol Ballay, Ing. Michal Ballay, PhD., Štefan Hôrečný, Bibiána Odváhová, Marta Rašovcová, Ing. Jozef Vršanský |
| Hlasovali za (menovite): | 6 poslancov - Pavol Ballay, Ing. Michal Ballay, PhD. Štefan Hôrečný, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

## K bodu 10:

**Kúpna zmluva - parc.č. KN-C 379/8, 379/6, 379/10, 380/7 (p. Zdenko Mihálek)**

## P. Zdenko Mihálek predložil k rokovaniu obecného zastupiteľstva návrh kúpnej zmluvy pozemkov, vytvorených geometrickým plánom č. 39/2018 Ing. Miroslavom Trháčom z pôvodných pozemkov parc.č. KN-E 909/2, ostatné plochy o výmere 774 m2 a KN-E 927/3, ostatné plochy o výmere 91 m2 v k.ú. Dolný Hričov a to novovytvorené parcely KN-C č. 379/8, zastavané plochy o výmere 8 m2, KN-C č. 379/6, zastavané plochy o výmere 194 m2, KN-C č. 379/10, zastavané plochy o výmere 51 m2, KN-C č. 380/7, záhrady o výmere 54 m2 v k.ú. Dolný Hričov. Zároveň k návrhu zmluvy bola priložená aj snímka z katastrálnej mapy. Ing. Peter Zelník, starosta obce, vysvetlil situáciu spojenú s odkúpením pozemkov. Návrh predloží právnemu zástupcovi obce a následne bude zmluva predložená k rokovaniu na ďalšie zasadnutie obecného zastupiteľstva, zatiaľ zobrať návrh zmluvy len na vedomie.

**Uznesenie č. 80/2018**

Obecné zastupiteľstvo v Dolnom Hričove

*berie na vedomie:*

Návrh kúpnej zmluvy- parc.č. KN-C 379/8, 379/6, 379/10, 380/7 v k.ú. Dolný Hričov

(p. Zdenko Mihálek).

## K bodu 11:

**Zmluva o vytvorení spoločného diela**

Návrh zmluvy o vytvorení spoločného diela bol predložený v súvislosti s informáciou starostu obce ohľadom vydania publikácie „Ľudové piesne spod Hričovského hradu“ PaedDr. Ľubomírom Kovačechom, v ktorej je zozbieraných 120 textov ľudových piesní. Vzhľadom k finančnej náročnosti na vydanie publikácie (rozpočet na vydanie publikácie je pri 200 ks čiastka 850,00 € a pri 500 ks čiastka 1 210,00 €), požiadal o spoluprácu obec. Finančná čiastka, ktorá by mala pripadnúť autorovi - PaedDr. Ľubomírovi Kovačechovi je vo výške cca 1 200,00 €. *P. Bibiána Odváhová* veľmi oceňuje prácu, vzhľadom k iným aktivitám obce, aj k finančným nákladom, zatiaľ nedoporučuje, v budúcnosti je spolupráca možná. *Ing. Jozef Vršanský* sa vyjadril, že sa jedná o neuveriteľne iniciatívne dielo, nie je kompetentný ako kritik ho hodnotiť. Osobne pocitovo sa mu to veľmi páči. *P. Štefan Hôrečný* aj vzhľadom k 810. výročiu obce si myslí, že tento spevník by bol vhodnou spomienkou, kultúrnym doplnkom k darovaniu, resp. predaju. Mali by sa osloviť aj sponzori. Vyslovil otázku, či sa skutočne jedná o piesne spod Hričovského hradu, je to náš región, naša lokalita? *P. Daniela Ďuriníková* upozornila, že v tomto prípade by sa nemohol použiť tento druh zmluvy, nakoľko PaedDr. Ľubomír Kovačech nie je v pracovnoprávnom vzťahu s obcou.

**Uznesenie č. 81/2018**

Obecné zastupiteľstvo v Dolnom Hričove

*berie na vedomie:*

Zmluvu o vytvorení spoločného diela - vydanie publikácie Ľudové piesne spod Hričovského hradu zozbieraných PaedDr. Ľubomírom Kovačechom.

## K bodu 12:

**Žiadosť o poskytnutie dotácie na benefičné podujatie „Pomôžme Monike“ (Sirius-STAR, o.z.)**

## Uznesením č. 173/2017 zo dňa 25.10.2017 bol schválený obecným zastupiteľstvom prenájom športového areálu v Dolnom Hričove a príslušenstva spoločnosti LK STAR, s.r.o., Terchová a následne z dôvodu zmeny hlavného usporiadateľa o.z. Sirius-STAR, Dolný Hričov s cieľom uskutočniť charitatívnu akciu v dňoch 29.06.2018 až 01.07.2018 „Pomôžme Monike“ - bezodplatne. Dňa 04.06.2018 bola Obci Dolný Hričov o.z. Sirius-STAR, Dolný Hričov doručená žiadosť o poskytnutie dotácie - finančných prostriedkov na vyššie uvedené podujatie, tieto finančné prostriedky majú byť určené na zakúpenie špeciálneho kočíka pre Moniku. K rokovaniu obecného zastupiteľstva bola predložená predbežná kalkuláciu nákladov obce na uvedené benefičné podujatie a to náklady za prenájom športového areálu s príslušenstvom, zapožičanie pivných setov, stanu, spotreba energií, práce pracovníkov miestnej prevádzky prác a služieb pred a po podujatí vo výške cca 1 800,00 €.

Poslancami obecného zastupiteľstva bol podaný návrh riešiť situáciu Moniky Čvapkovej, v prípade požiadavky, sociálnou výpomocou.

**Uznesenie č. 82/2018**

Obecné zastupiteľstvo v Dolnom Hričove

*berie na vedomie:*

Žiadosť o poskytnutie dotácie na benefičné podujatie „Pomôžme Monike“ (Sirius-STAR, o.z.).

## K bodu 13:

**Žiadosť obecnej rady** **o informáciu od Ing. Michala Ballaya, PhD. na zaslaný** **podnet**

**pre podozrenie zo spáchania prečinu subvenčného podvodu z 29.11.2016**

Ing. Michal Ballay, PhD. sa vyjadril, že podnet pre podozrenie zo spáchania prečinu subvenčného podvodu na Okresnú prokuratúru v Žiline nepodal on, podala ju Okresná prokuratúra Žilina Okresnému riaditeľstvu PZ Žilina, Odbor kriminálnej polície. Ak zákonný postup vyžadoval, aby Okresná prokuratúra informovala obec, pravdepodobne sa tak stalo, ak nie, tak situácia si to v danom štádiu nevyžaduje. Je to uzatvorené.

**Uznesenie č. 83/2018**

Obecné zastupiteľstvo v Dolnom Hričove

*berie na vedomie:*

informáciu od Ing. Michala Ballaya, PhD. na zaslaný podnet pre podozrenie zo spáchania prečinu subvenčného podvodu z 29.11.2016.

## K bodu 14:

**Informácie starostu obce**

- Návrh zmeny k hlukovej štúdii Obce Dolný Hričov od p. Mariána Medzihorského.

- Žiadosť p. Mariána Medzihorského o pravidelné kosenie pozemku parc. č. KN-E 370/1 v k.ú. Dolný Hričov (pracovníkmi MPPS sa vykonáva kosenie obecných pozemkov priebežne, uvedená parcela už bola pokosená).

- Zmluva o poskytnutí dotácie z rozpočtovej kapitoly MDV SR za účelom spracovania územnoplánovacej dokumentácie v celkovej výške 11 424,00 €.

- Vyjadrenie SIEA k fáze schvaľovania a prehodnocovania vypracovaného projektu „Zníženie energetickej náročnosti objektu MŠ v Dolnom Hričove“ - Vyššie uvedený projekt je momentálne v stave ukončovania administratívnej kontroly, ak prejde touto kontrolou, ďalším krokom bude žrebovanie odborných hodnotiteľov a následné odborné hodnotenie žiadosti.

- Dňa 07.06.2018 bol obci slávnostne odovzdaný na Záchrannej brigáde HaZZ v Žiline protipovodňový vozík určený pre DHZO.

- Odpoveď Združenia Ovčiarsko na zápis z pracovného stretnutia ohľadom využívaných komunikácií dotknutých výstavbou diaľnice D1 Hričovské Podhradie – Lietavská Lúčka.

- Predbežná cenová kalkulácia na asfaltovanie MK v obci Peklina, cesta od p. Antona Mihálka k RD Sedliačkových v celkovej výške 16 168,24 s DPH a cesta k miestnemu cintorínu v celkovej výške 18 265,10 € s DPH.

- Plánované čistenie odvodňovacieho rigola Na Šefranici, parc.č. KN-C 339/4 v k.ú. Dolný Hričov.

- 20. Ročník AUTHOR ŠKODA bikemaratón Súľovské skaly prechádzajúci obcou Peklina.

-Žiadosť o poskytnutie podpory formou dotácie na projekt „Obstaranie vozidla s elektrickým pohonom pre potreby obce Dolný Hričov“ + výzva na doplnenie žiadosti.

Dobudovanie verejného osvetlenia z ul. Mládeže, pri RD p. Pavla Tureka, vytýčenie tratí SPP-D, a.s., Stredoslovenská distribučná, a.s., Slovak Telekom, a.s..

- Základňová stanica ZAHLU stožiar 02 Slovakia, s.r.o. a NN elektrická prípojka v k.ú. Bitarová a k.ú. Peklina - odstúpenie od projektu.

- Zmena úradných hodín Obecného úradu v Dolnom Hričove v mesiacoch júl a august - posun o ½ hodiny vopred.

- Pracovného stretnutia ohľadom hlukovej štúdie za obec sa zúčastnili Ing. Peter Zelník, starosta obce a Ing. Jozef Vršanský. V súčasnosti sa vyhodnocujú merania, vyhodnotenie by malo byť uskutočnené do 15.07.2018.

- Zmeny v ŠK Dolný Hričov - ukončila sa činnosť „A“ mužstva pre nedostatok hráčov.

- Od 12.6. 2018 do 15.06.2018 bude realizovaná výmena okien na zdravotnom stredisku, pracovisku Slovenskej pošty, a.s. a kaderníctve spoločnosťou Fenster, s.r.o., Žilina a od 01.07.2018 sa začnú vymieňať okna na budove ZŠ, ročníky 1.-4..

- Zapojenie sa do výzvy ŽSK:

- program: „Regionálny rozvoj“, názov podporovanej činnosti: „Výstavba miestnej

infraštruktúry malých rozmerov - chodník (cintoríny Dolný Hričov a miestna časť Peklina)“,

- program: „Aktívny človek = aktívna spoločnosť“, názov podporovanej činnosti: „Nočná

hasičská súťaž o pohár starostu obce“.

- Obec zakúpila do kultúrneho domu 15 ks stolov o rozmeroch 80x180 cm.

- Dňa 25.05.2018 bola na obecný úrad doručená žiadosť p. Dany Majtánovej o pridelenie parkovacieho miesta v miestnej časti Peklina pre držiteľa preukazu ZŤP. Žiadateľka bola vyzvaná o predloženie ďalších dokumentov.

**K bodu 15:**

**Informácie zástupcu starostu, hlavného kontrolóra, poslancov a predsedov komisií**

*p. Pavol Ballay* pozval všetkých prítomných na Hričovský „Deň otcov“, ktorý sa bude konať dňa 16.06.2018 na Športovom areáli v Dolnom Hričove pod záštitou obce a DHZ Dolný Hričov.

*P. Marta Rašovcová* informovala o stave v príprave 3. ročníka „Dolnohričovských majstrovstiev vo varení fazuľovice“, následne o 810. výročí obce spojenom s oslavami Sedembolestnej panny Márie v 9/2018. Požiadala o opravu miestnej komunikácie k cintorínu v Pekline, pokosenie a vyčistenie priestorov pri kaplnke a pri kríži v Pekline.

*Ing. Jozef Vršanský* sa poďakoval za cenné a významné stretnutie s autormi hlukovej štúdie.

*P. Štefan Hôrečný* informoval, že Komisia pre sociálne, zdravotné a bytové otázky okrem komunitného plánu na svojom zasadnutí riešila aj bytovú otázku, uvoľňuje sa 3-izbový byt v nájomnom dome 16 b.j., ul. Školská v Dolnom Hričove. K 31.12.2018 končia nájomné zmluvy v nájomných domoch 16 a 28 b.j., ul. Školská, Dolný Hričov. Komisia prehodnotila niektoré jednotlivé články v nájomných zmluvách a odporučila do zmlúv zapracovať ich pripomienky, prekonzultovať návrh zmluvy s právnym zástupcom. Dňa 23.06.2018 sa v obci uskutočnia dve akcie a to: „Poľovnícke slávnosti“ organizované poľovníckou spoločnosťou VELIKÁ na Športovom areáli v Dolnom Hričove a „Letecký deň“ organizovaný Žilinskou univerzitou v Žiline pri príležitosti 65. Výročia jej založenia a 100. výročia česko-slovenského letectva na Letisko Žilina - Dolný Hričov. Treba, aby bola obec pripravená, upozorniť občanov aj na zvýšený pohyb motorových vozidiel, riešenie parkovacích miest, zabezpečenie polície.

**K bodu 16:**

**Diskusia**

*P. Štefánia Kováčiková* sa informovala na situáciu majetkovoprávneho vysporiadania ul. Športovej. Ing. Peter Zelník, starosta obce informoval o pracovnom stretnutí s advokátom, JUDr. Petrom Vachanom, ktorým boli prezentované možnosti riešenia. Na tomto základe bola daná požiadavka na vypracovanie znaleckého posudku v prípade zriadenia vecného bremena. Je potrebné, aby obec mala k dispozícii všetky možné podklady k rozhodnutiu. Vzhľadom k tomu, že k termínu rokovania obecného zastupiteľstva tento znalecký posudok nebol k dispozícií, na požiadavku p. Štefánie Kováčikovej k termínu konečného stanoviska, nemohol podať vyjadrenie. O uvedenom bola informovaná aj p. Ľudmila Randíková v zastúpení jej matky, p. Štefánie Chlebúchovej.

*P. Mária Mihálková* sa informovala na budovanie vodovodu a kanalizácie na ul. Na Šefranici. Ing. Peter Zelník, starosta obce vykonal analýzu výstavby vodovodnej prípojky pre Agrofin p.d., Dolný Hričov a Erste Group Immorent Slovensko, s.r.o., Bratislava. Uvažovalo sa o trase vodovodu po pozemkoch vlastníkov nehnuteľností na ul. na Šefranicu (poza rodinné domy), na ktorý by sa mohli aj oni napojiť, k čomu ale nedošlo. Podľa neho najschodnejšie riešenie je napojenie sa z Agrofin p.d., Dolný Hričov. Prisľúbil, že dá spracovať cenovú kalkuláciu na výstavbu vodovodnej prípojky pre ul. Na Šefranicu spolu s projektovou dokumentáciou a následne ju predloží obecnému zastupiteľstvu.

*p. Adela Kocmánková* požiadala obecné zastupiteľstvo o riešenie:

- upozornenie psičkárov na venčenie psov, odstraňovanie exkrementov, ktoré znečisťujú prostredie v našej obci, znepríjemňujú život ostatným občanom a treba myslieť hlavne na malé deti,

- navrhuje zakúpenie smetných košov na tieto exkrementy,

- niektorí občania si pomýlili prístupovú cestu z ul. Mládeže pri RD p. Pavla Tureka smerom

k ceste I/61 so smetiskom, vyvážajú tam odpad,

- požiadala o realizáciu dopravného zrkadla na ul. Mládeže, pri RD p. Antona Ševčíka,

- upozornila na kosenie brehov odvodňovacieho rigola od cesty I/61.

**Uznesenie č. 84/2018**

Obecné zastupiteľstvo v Dolnom Hričove

*ukladá:*

- upozorniť psičkárov na venčenie psov, odstraňovanie exkrementov na vývesných tabuliach, webovej stránke obce a vyhlásením miestnym rozhlasom. Upozorniť na povinnosť vyplývajúcu pre každého majiteľa psa zo Zákona č. 282/2002 Z. z. o podmienkach držania psov. V prípade, že nedôjde zo strany majiteľov a držiteľov psov k náprave, obec pristúpi k udeľovaniu pokút

v zmysle platného VZN,

- zabezpečiť smetné koše pre psie exkrementy, preveriť u spoločnosti T+T, a.s. ich vývoz,

- zabezpečiť dobudovanie dopravného značenia v obci - dopravné zrkadlo na ul. Mládeže, pri RD p. Anton Ševčíka,

- Informáciu podať na najbližšom zasadnutí obecného zastupiteľstva.

*Ing. Peter Zelník* informoval, že obecná rada riešila žiadosť spoločnosti Syrové torty, s.r.o., Ing. Marián Chamaj, Dolný Hričov o poskytnutie prenájmu Športového areálu v Dolnom Hričove na kultúrno - spoločenské podujatie „Bačovské pastorále“ - XIV. ročník v termíne 11. 08.2018. Jej odporúčanie je poskytnúť areál tak ako o.z. Sirius-STAR Dolný Hričov **bezodplatne**. Osobne sa s tým nestotožňuje, navrhuje platbu tak ako v roku 2017 v zmysle dodatku č. 1 k VZN č. 1/2013 o správnych poplatok a iných poplatkoch na území obce Dolný Hričov, bod č. 15. Prenájom športového areálu bez futbalového ihriska vrátane priestorov šatní, sociálneho zariadenia, stolov, lavíc a pivných setov je vo výške 300,00 € a záloha je vo výške 200,00 € (záloha sa vráti až po vyčistení a uprataní športového areálu a odovzdaní zapožičaného príslušenstva).

*P. Marta Rašovcová* je za vyberanie poplatkov, čo podporila aj *p*. *Bibiána Odváhová*, ktorá vyjadrila názor, že nesúhlasí aby zisk bol určený na nejaký účel a následne sa odpustia poplatky, nie je to kontrolovateľné. Parametre majú byť nastavené pre všetkých rovnako. *P. Mária Mihálková* tiež súhlasí s vyberaním poplatkov, každá akcia má mať rovnaké podmienky, obec má platné VZN. Ing. Peter Zelník požiadal poslancov o hlasovanie:

**Uznesenie č. 85/2018**

Obecné zastupiteľstvo v Dolnom Hričove

*schvaľuje:*

Prenájom Športového areálu v Dolnom Hričove na kultúrno - spoločenské podujatie „Bačovské pastorále“ - XIV. ročník v zmysle dodatku č. 1 k VZN č. 1/2013 o správnych poplatok a iných poplatkoch na území obce Dolný Hričov v čiastke: 1 000,00 € prenájom a 1 500,00 € záloha.

|  |  |
| --- | --- |
| Prítomní poslanci (menovite): | 5 poslancov - Pavol Ballay, Štefan Hôrečný, Bibiána Odváhová, Marta Rašovcová, Ing. Jozef Vršanský |
| Hlasovali za (menovite): | 0 poslancov |
| proti (menovite): | 4 poslanci - Štefan Hôrečný, Bibiána Odváhová, Marta Rašovcová, Ing. Jozef Vršanský |
| zdržali sa (menovite): | 1 poslanec - Pavol Ballay, |

**Uznesenie č. 85/2018 nebolo schválené.**

**Uznesenie č. 86/2018**

Obecné zastupiteľstvo v Dolnom Hričove

*schvaľuje:*

Prenájom Športového areálu v Dolnom Hričove na kultúrno - spoločenské podujatie „Bačovské pastorále“ - XIV. ročník v zmysle dodatku č. 1 k VZN č. 1/2013 o správnych poplatok a iných poplatkoch na území obce Dolný Hričov, bod č. 15 v čiastke: 300,00 € prenájom a 200,00 € záloha.

|  |  |
| --- | --- |
| Prítomní poslanci (menovite): | 5 poslancov - Pavol Ballay, Štefan Hôrečný, Bibiána Odváhová, Marta Rašovcová, Ing. Jozef Vršanský |
| Hlasovali za (menovite): | 5 poslancov - Pavol Ballay, Štefan Hôrečný, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**Uznesenie č. 87/2018**

Obecné zastupiteľstvo v Dolnom Hričove

*berie na vedomie:*

Diskusné príspevky prítomných občanov.

**K bodu 17:**

**Rekapitulácia prijatých uznesení**

**Zapisovateľka *p. Rudolfa Sládková* zrekapitulovala uznesenia č. 71 - 85/2018 z verejného zasadnutia obecného zastupiteľstva konaného dňa 13.06.2018*.***

**K bodu 18:**

**Záver**

*Ing. Peter Zelník, starosta obce* sa na záver rokovania obecného zastupiteľstva poďakoval prítomným za účasť a ukončil zasadnutie obecného zastupiteľstva.

|  |  |  |  |
| --- | --- | --- | --- |
| Zapisovateľka: | *Rudolfa Sládková* | ......................................... |  |
| Overovatelia: | *Pavol Ballay* | ......................................... |  |
|  | *Marta Rašovcová* | ......................................... |  |

V Dolnom Hričove dňa 23.06.2018

...............................................

Ing. Peter Zelník

starosta obce